458.53 REGOLAMENTI DWAR DRITTIJIET GĦAL LIĊENZI TA’ SPIŻERIJI L-AVVIŻ LEGALI 236 ta’ l-2008. L-AVVIŻ LEGALI 236 ta’ l-2008. 1. Titolu. It-titolu ta’ dawn ir-regolamenti hu Regolamenti dwar Drittijiet għal Liċenzi ta’ Spiżeriji. 2. Għall-finijiet ta’ dawn ir-regolamenti, "Awtorità dwar il-Liċenzjar"u"Awtorità dwar il-Mediċini" tfisser l-awtorità speċifika mwaqqfa taħt l-artikoli 3 u 4 rispettivament ta’ l-Att dwar il-Mediċini. 3. Drittijiet. (1) Id-detentur ta’ liċenza ta’ kull spiżerija għandu fl-aħħar ta’ kull sena kalendarja jħallas lill-Awtorità dwar il-Liċenzjar, fi żmien tletinġurnata minn meta huwa jintalab iħallas, dritt kummerċjali għas-sena li tkun taħbat minnufih wara u li jkun ekwivalenti għall-ammont muri fl-Iskeda. (2) Meta l-liċenza tkun ser tinħareġ għal kummerċ ta’ spiżerija li jkun ser isir f’Għawdex, id-dritt applikabbli rilevanti għandu jiġi assoġġettat għal tnaqqis ta’ 25 %. 4. Trasferiment ta’ liċenza. Meta liċenza tiġi trasferita mid-detentur tagħha lil xi persuna oħra jew meta, dwar xi liċenza bħal dik, jinbidel il-fond, id-dritt li għandu jitħallas għall-perjodu li jifdal mis-sena kalenda rja korrenti għandu jkun ekwivalenti għall-ammont prorata tad-drittijiet murija fl-Iskeda. 5. L-Awtorità dwar il-Mediċini tista’ tivverifika l-informazzjoni li jkollha. Sabiex tkun tista’ taċċerta x’ikun id-dritt li japplika dwar xi fond li jintuża bħala spiżerija, l-Awtorità dwar il-Mediċini tista’ tivverifika kull informazzjoni li tiġi provduta lilha dwar dak il-fond minn detentur ta’ liċenza jew minn persuna li tapplika biex tinħarġilha liċenza.